Arritjet e presidentit Vladimir Putin rus në politikë dhe në ekonomi
Kushtetuta nuk e lejon udhëheqësin rus për një mandat të tretë, prandaj ai do t’ia dorëzojë presidencën në maj fituesit të zgjedhjeve t
Në gusht të vitit 1999, Presidenti i atëhershëm i Rusisë, Boris Jeltsin, emëroi një ish oficer sigurimi, pak të njohur, në postin e kryeministrit. Në 31 dhjetor të po atij viti, ai u bë President në detyrë pas dorëheqjes së zoti Jeltsin. Zoti Putin u zgjodh president në mars të vitit 2000 dhe u rizgjodh për një mandat tjetër katërvjeçar në 2004. Kushtetuta e Rusisë nuk e lejon atë për një mandat të tretë, kështu që ai do t’ia dorëzojë presidencën në maj fituesit të zgjedhjeve të së dielës. Analistët thonë se kur zoti Putin mori pushtetin, ai trashëgoi një vend, i cili ishte duke vuajtur ende pasojat e shpërbërjes së Bashkimit Sovjetik 10 vjet më parë, një vend me ekonomi të falimentuar dhe politikisht të paqëndrueshëm. Marshall Goldman është ekspert për Rusinë në Universitetin e Havardit. Në atë kohë, zoti Putin tha se ai kërkonte t’i jepte fund anarkisë së viteve ’90. Dell Herspring në Universitetin Shtetëror të Kansasit tha se ashtu siç e vuri re dhe zoti Putin, Rusia kishte dy probleme të mëdha. Analistët thonë se gjatë presidencës së tij tetë-vjeçare, Vladimir Putin e konsolidoi pushtetin në Kremlin. Majkëll Mekfaull në Universitetin e Stanfordit thotë se zoti Putin përdori metoda të shumta për forcimin e presidencës. Me kalimin e viteve, shumë udhëheqës perëndimorë, duke përfshirë dhe Presidentin e Shteteve të Bashkuara, Xhorxh Bush, kanë kritikuar zotin Putin për veprimet e tij jo demokratike. Organizata për të drejtat e njeriut, Freedom House, e rendit Rusinë sot midis vendeve “jo të lira”. Në vitin 2000, pak kohë pazi zoti Putin mori pushtetin, Rusia cilësohej se pjesërisht e lirë. Analisti, Dell Herspring thotë se një nga problemet është se Rusia dhe perëndimi kanë diferenca përsa i përket kuptimit të termit demokraci. Në fushën ekonomike, Vladimir Putini ka vënë nën kontrollin e Kremilinit shumë nga industritë më të rëndësishme të Rusisë, duke përfshirë sektorin e naftës dhe gazit dhe duke detyruar shumë oligarkë të largohen nga vendi. Falë çmimit të lartë të naftës, ekonomia ka pësuar rritje me 6-7% në vit. Moska shleu të gjithë borxhin e saj të jashtëm dhe po krijohet një klasë e mesme. Pavarësisht rritjes ekonomike, Robert Legvold në Universitetin e Kolumbias, thotë se zoti Putin nuk ka folur kurrë për një problem të madh në Rusi, për korrupsionin. Por zoti Legvold thotë se zoti Putin ka arritur atë që kërkonte shumica e rusëve, kur ai erdhi në pushtet para 8 vjetësh. Prandaj ekspertët thonë se zoti Putin është duke u larguar nga detyra me një mbështetje të opinionit publik prej 70%. Por ai nuk do të largohet përgjithmonë nga skena politike. Në qoftë se pasuesi i tij, ashtu siç edhe pritet, zgjidhet Dimitri Mendvedev, ky i fundit ka premtuar të emërojë zotin Putin kryeministër. Analistët thonë se do të jetë interesante të shihet sa sa shumë pushtet do të vazhdojë të ketë zoti Putin në pozicionin e tij të ri. (ze)